Polisieman vas na gevangenes ontsnapArgieffoto Maroela Media het vroeër berig 14 gevangenes het ontsnap nadat hulle ŉ opening in die versterkte maasdraad, wat die buitenshuise oefenarea van die selle bedek, gesaag het. Kort hierna het die polisie egter gesê net 13 gevangenes het ontsnap en nie 14 soos oorspronklik vermoed nie. Kol. Ronel Otto, woordvoerder van die polisie, het Maandag gesê ao. Alias Mothloki (56) is Vrydag deur Modimolle-speurders in hegtenis geneem. Hy het na bewering geld ontvang om die verdagtes te help ontsnap. Mothloki het in die hof verskyn op 13 aanklagte van korrupsie en die verlening van hulp en bystand aan ŉ gevangene om te ontsnap. Hy is op borgtog van R1 500 vrygelaat en sal op 3 Junie weer in die hof verskyn. Volgens Otto is nege van die 13 verdagtes wat ontsnap het, intussen weer in hegtenis geneem. Given Mogashone, Dennis Jove, Forgive Mgube en Collin Muleya is steeds op vrye voet.